Euroopan yritysten työllistämis-, kasvu- ja kilpailukykymahdollisuuksien täysimääräinen hyödyntäminen - Muutettu ehdotus neuvoston päätökseksi kolmannesta monivuotisesta ohjelmasta pienten ja keskisuurten yritysten (pk-yritysten) hyväksi Euroopan unionissa (1997-2000) /* KOM/96/0591 lopull. - CNS 96/0087 */



Virallinen lehti nro C 061 , 27/02/1997 s. 0018



Muutettu ehdotus neuvoston päätökseksi kolmannesta monivuotisesta ohjelmasta pienten ja keskisuurten yritysten (pk-yritysten) hyväksi Euroopan unionissa (1997-2000) (1) (97/C 61/04) (ETA:n kannalta merkityksellinen teksti) KOM(96) 591 lopull. - 96/0087(CNS) (Komission EY:n perustamissopimuksen 189 A artiklan 2 kohdan nojalla esittämä 14 päivänä joulukuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, ottaa huomioon alueiden komitean lausunnon, sekä katsoo, että 1. neuvosto on 14 päivänä kesäkuuta 1993 tehnyt päätöksen N:o 93/379/ETY monivuotisesta toimintaohjelmasta yhteisön yrityspolitiikan, erityisesti pieniä ja keskisuuria yrityksiä koskevan politiikan painopistealueiden tehostamiseksi sekä politiikan jatkuvuuden ja lujittamisen varmistamiseksi, (2) 2. kasvusta, kilpailukyvystä ja työllisyydestä annetun valkoisen kirjan mukaisesti komissio on 3 päivänä kesäkuuta 1994 antanut tiedonannon yhtenäisen ohjelman toteuttamisesta pk-yritysten ja käsityöläisalojen hyväksi, (3) 3. komissio on 29 päivänä marraskuuta 1995 antanut kertomuksen "Pk-yritykset työllisyyden kasvun ja kilpailukyvyn voimaperäinen lähde Euroopan unionissa, jossa" komissio kehotti entistä kunnianhimoisempaan yrityspolitiikkaan Euroopan yritysten täysien työllistämis-, kasvu- ja kilpailukykymahdollisuuksien vapauttamiseksi, (4) 3a. pk-yritykset vahvistavat osaltaan merkittävällä tavalla Euroopan unionin teollisuutta ja toimivat siten yritysten uudelleensijoittamissuuntauksen vastavoimana; ei ole syytä aliarvioida pk-yritysten yhteiskunnallista tehtävää ennen kaikkea läheisten asiakassuhteiden ja monille liikemiehille ja -naisille tarjoutuvien henkilökohtaisten kehitysmahdollisuuksien vuoksi eikä myöskään pk-yritysten merkitystä maaseutualueille, 4. Eurooppa-neuvoston 16 päivänä joulukuuta 1995 pidetty Madridin kokous on kehottanut komissiota toteuttamaan pk-yrityksiä koskevan Madridin kertomuksen tavoitteet mahdollisimman ripeästi, 5. uudella yhtenäisellä ohjelmalla pk-yritysten hyväksi (5) pyritään esittämään yhteisön yleinen yrityspolitiikka, 6. tässä päätöksessä rajoitutaan antamaan oikeudellinen ja talousarvioperusta erityisille täydentäville toimenpiteille, jotka eivät kuulu yhteisön muuhun politiikkaan, 6a. tämän monivuotisen ohjelman täytäntöönpanossa on noudatettava läheisyysperiaatetta. Se ei kuitenkaan saa olla esteenä, kun autetaan pk-yrityksiä, joiden toiminta ylittää kansalliset rajat, voittamaan rakenteelliset esteensä, 7. komissio on päätöksen N:o 93/379/ETY 5 artiklan mukaisesti antanut Euroopan parlamentille, neuvostolle, talous- ja sosiaalikomitealle sekä alueiden komitealle ulkoisen arviointikertomuksen nykyisen monivuotisen ohjelman toteuttamisesta, 8. komissio on edeltävinä kolmena vuonna antanut neuvostolle joukon tiedonantoja tähän päätökseen liittyvistä toimenpiteistä (esimerkiksi kertomus tieto- ja yhteistyöverkostojen tulevasta toiminnasta (6) ja kertomus käsityöläisaloista ja pienyrityksistä (7)), 9. tämä päätös on erityisesti suunnattu pk-yrityksille (8), alaan, oikeudelliseen asemaan ja maantieteelliseen sijaintiin katsomatta, ja siinä määrätään erityistoimenpiteistä käsityöläisalojen ja kaupan ja jakelualan yritysten hyväksi, 10. tässä päätöksessä esitetyillä toimenpiteillä pyritään - edistämään pk-yritysten kehitykselle suotuisaa ympäristöä kaikkialla Euroopan unionissa, - parantamaan pk-yritysten, erityisesti pienyritysten ja käsityöalojen yritysten, yhteistyötä ja järjestäytymistä yhtenäismarkkinoilla, - parantamaan eurooppalaisten pk-yritysten kilpailukykyä sekä rohkaisemaan niiden eurooppalaistumista ja kansainvälistymistä, 11. toimenpiteitä ylikansallisen teknologisen kehityksen alalla johdetaan yhteisesti yhteisön T-ohjelmassa asianmukaisia päätöksentekomenettelyjä noudattaen, 12. toinen ohjelma päättyy 31 päivänä joulukuuta 1996, mutta sen hyväksymisen perusteet ovat yhä voimassa ainakin lähitulevaisuudessa, 13. tämän vuoksi on tarpeen hyväksyä kolmas ohjelma nelivuotiseksi kaudeksi ja myöntää riittävät voimavarat sen tavoitteiden saavuttamiseksi, 14. nykyisen monivuotisen ohjelman toteuttamista koskeva ulkoinen arviointikertomus on otettu huomioon, ja 14a. useita pk-yritysten järjestöjä on kuultu monivuotista ohjelmaa laadittaessa, ja niitä kuullaan myös sen toteuttamisen yhteydessä, 15. Euroopan yhteisöjen perustamissopimuksessa ei ole määräyksiä muista tämän päätöksen tekemiseen liittyvistä valtuuksista, kuin mitä 130 artiklassa määrätään, ON PÄÄTTÄNYT SEURAAVAA: 1 artikla Hyväksytään neljäksi vuodeksi 1 päivästä tammikuuta 1997 yhteisön yrityspolitiikan ohjelma pienten ja keskisuurten yritysten (pk-yritysten) hyväksi. 2 artikla Edellä 1 artiklassa tarkoitetulla ohjelmalla, joka käsittää tämän päätöksen liitteessä I eritellyt toimenpiteet, pyritään seuraaviin tavoitteisiin: 1. Yritysten hallinnollisen ja oikeudellisen ympäristön yksinkertaistaminen ja parantaminen - Varmistaa pk-yritysten etujen huomioon ottaminen erilaisissa yhteisön toimissa ja politiikassa - Yksinkertaistaa ja parantaa yhteisön lainsäädäntöä - Lisätä avoimuutta ja hallinnollisen ja oikeudellisen ympäristön yksinkertaistamisen ja parantamisen parhaiden käytäntöjen leviämistä - Parantaa pk-yritysten kansalliset rajat ylittävien toimintojen kehystä 2. Yritysten rahoitusympäristön parantaminen - Helpottaa velkarahoituksen saantia - Tehostaa pyrkimyksiä vähentää maksuviivästysongelmia - Helpottaa erityisten rahoitusvälineiden kehittämistä - Edistää nopeasti kasvavien pk-yritysten pääomamarkkinoiden kehittämistä 3. Pk-yritysten auttaminen eurooppalaistamaan ja kansainvälistämään strategioitaan, erityisesti parempien tietopalvelujen avulla - Kehittää tietopalveluita ja parantaa niiden sovittamista yritysten tarpeisiin erityisesti kehittämällä kumppanuutta tunnustettujen ammatillisten järjestöjen kanssa, joiden tehtävänä on avustaa pk-yrityksiä käsityöalat mukaan lukien - Parantaa pk-yritysten yrityspolitiikan toimien edistämistä - Edistää yhteistyötä liikeyritysten hakuverkostojen avulla - Edistää suoria kontakteja yhteistyökumppanuusohjelmien avulla - Kehittää alihankintakumppanuuksia - Edistää riskipääoman kehittämistä ja saatavuutta - Edistää pk-yritysten pääsyä uusille markkinoille ja kansainvälistymistä 4. Pk-yritysten kilpailukyvyn parantaminen sekä tutkimuksen, innovaation ja koulutuksen saannin edistäminen - Lisätä pk-yritysten innovaatiomahdollisuuksia - Edistää johtamistaidon koulutusta - Parantaa pk-yritysten neuvontapalveluita - Mukautua ympäristön vaatimuksiin 5. Yrittäjyyden edistäminen ja erityisten kohderyhmien tukeminen - Yrityskulttuuri ja yrittäjyys - Käsityöläisalojen yritykset, pienyritykset ja mikroyritykset - Kaupan ja jakelualan yritykset - Edistää yrittäjyyden sisällyttämistä oppilaitosten kurssiohjelmiin - Naisyrittäjät ja nuoret yrittäjät, vähemmistöryhmiin kuuluvien omistamat yritykset Yrityspolitiikan kehittäminen ja pk-yrityksiä koskevan tietämyksen lisääminen. Määriteltäessä ja arvioitaessa tämän ohjelman täytäntöönpanoon tarvittavia erityistoimenpiteitä kullekin toimenpiteelle on tarvittaessa määriteltävä kohderyhmä yrityksen koon perusteella. 3 artikla 1. Edellä 1 ja 2 artiklassa määrättyjen tavoitteiden saavuttamiseksi komissio toteuttaa tarvittavia toimenpiteitä siinä määrin kuin jäsenvaltiot eivät voi niitä paremmin toteuttaa, ottaen huomioon kaikkien erityisten arviointikertomusten tulokset. 2. Jäljempänä 4 artiklassa määrättyä menettelyä noudatetaan sellaisten toimenpiteiden hyväksymisessä, jotka liittyvät: - tämän päätöksen toteuttamiseksi suunniteltujen hankkeiden hyväksymiseen, kokeelliseen täytäntöönpanoon tai laajentamiseen, - toimenpiteiden ja ehdotuspyyntöjen sisältöön, aikatauluun ja rahoitusapuun, - kunkin hankkeen tulosten säännölliseen arviointiin erityisohjelmissa säädettyjen aikataulujen mukaisesti. 3. Jäljempänä 4 artiklassa tarkoitettu komitea voi tutkia kaikkia muita ohjelmaa koskevia kysymyksiä. 4 artikla 1. Komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja. 2. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. 3. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. 4. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin lausunto on otettu huomioon. 5 artikla 1. Komissio antaa 4 artiklassa tarkoitetulle komitealle vuosittaiset kertomukset tämän päätöksen täytäntöönpanosta. 2. Komissio antaa Euroopan parlamentille, neuvostolle ja talous- ja sosiaalikomitealle säännöllisen kertomuksen siitä, miten pk-yritysten ulottuvuuden sisällyttäminen kaikkeen yhteisön politiikkaan ja ohjelmiin on kehittynyt. 6 artikla Komissio antaa viimeistään maaliskuun lopussa vuonna 2000 Euroopan parlamentille, neuvostolle, talous- ja sosiaalikomitealle ja alueiden komitealle ulkoisen arviointikertomuksen tämän päätöksen täytäntöönpanosta, mukaan lukien kustannustehokkuuden arviointi ja mahdolliset ehdotukset, jotka se katsoo annettujen arvioiden vuoksi tarpeellisiksi. 7 artikla 1. Tämä ohjelma on avoin Keski- ja Itä-Euroopan maiden (KIE) osallistumiselle näiden maiden kanssa yhteisön toimintaan osallistumiseen liittyvissä assosiointisopimusten lisäpöytäkirjoissa mainituin edellytyksin. 2. Lisämäärärahojen avulla tämä ohjelma on avoin Kyproksen ja Maltan osallistumiselle Euroopan vapaakauppaliiton (EFTA) maihin sovellettavien sääntöjen mukaisesti kyseisten maiden kanssa erikseen sovittavia menettelyjä noudattaen. 8 artikla 1. Tämä päätös tulee voimaan 1 päivänä tammikuuta 1997 ja on voimassa 31 päivään joulukuuta 2000. 2. Budjettivallan käyttäjä määrittää kunakin tilikautena käytettävissä olevat määrärahat ottaen huomioon Euroopan yhteisöjen yleiseen talousarvioon sovellettavan varainhoitoasetuksen 2 artiklassa tarkoitetut moitteettoman varainhoidon periaatteet. 9 artikla Tällä päätöksellä korvataan sen voimaan tullessa neuvoston päätös N:o 93/379/ETY. (1) EYVL N:o C 156, 31. 5. 1996, s. 5. (2) EYVL N:o L 161, 2.7.1993, s. 68. (3) KOM(94) 207 lopull. 3.6.1994. (4) CSE(95) 2087. (5) KOM(95) 435 lopullinen, 5.12.1995. (6) KOM(95) 502 lopullinen, 26.10.1995. (7) Kuten pk-yritysten määrittelyä koskevassa 7.2.1996 annetussa komission suosituksessa on määritelty (asiak. C 96/261). LIITE PÄÄTÖKSEN 2 ARTIKLASSA TARKOITETUT TOIMENPITEET A. YRITYSTEN HALLINNOLLISEN JA OIKEUDELLISEN YMPÄRISTÖN YKSINKERTAISTAMINEN JA PARANTAMINEN A.1. Pk-yritysten etujen huomioon ottamisen varmistaminen erilaisissa yhteisön toimissa ja politiikassa Pk-yritysten ulottuvuuden sisällyttäminen yhteisön politiikkojen käsitteeseen. Niiden pk-yrityksiä tukevien yhteisön toimien yhteensovittamisen edistäminen, jotka mahdollistavat pk-yritysten täysimittaisen osallistumisen kaikkiin yhteisön toimiin ja ohjelmiin, mukaan lukien rakennerahastot, T& K, kansainvälinen yhteistyö ja ympäristöohjelmat. A.2. Yhteisön lainsäädännön yksinkertaistaminen ja parantaminen Toimet, joilla vältetään ja vähennetään tarpeettomia hallinnollisia taakkoja ja lainsäädännön noudattamisesta johtuvia kustannuksia, jotka estävät yritysten, erityisesti pk-yritysten perustamista ja kehittämistä. Toimet toteutetaan käytännön menetelmällä lainsäädäntöehdotusten vaikutuksen arvioimiseksi (mukaan lukien parannettu liiketoiminnan vaikutusten arviointijärjestelmä ja tarvittaessa kustannus/hyöty-analyysit). A.3. Avoimuuden lisääminen sekä hallinnollisen ja oikeudellisen ympäristön yksinkertaistamisen ja parantamisen parhaiden käytäntöjen levittäminen. Toimet parhaiden käytäntöjen levittämiseksi erityisesti hallinnon yksinkertaistamisen alalla, liikeyritysten siirtoa ja omistusoikeuden säilyttämistä koskevien toimien edistäminen. A.4. Pk-yritysten kansalliset rajat ylittävien toimintojen kehyksen parantaminen Vaihtoehtoisen riita-asioiden sovittelun kehittäminen yritysten välisten kansalliset rajat ylittävien riita-asioiden ratkaisemiseksi. Soveltuvien oikeudellisten rakenteiden edistäminen pk-yritysten kansalliset rajat ylittäviä toimintoja varten, erityisesti Euroopan taloudellisen eturyhmittymän (EEIG) käyttö (REGIE-ohjelma). B. YRITYSTEN RAHOITUSYMPÄRISTÖN PARANTAMINEN B.1. Yritysten lainarahoituksen saannin parantaminen Innovatiivisten käytäntöjen edistäminen lainarahoituksen saannin helpottamiseksi pk-yrityksille (mukaan lukien keskinäiset takausjärjestelmät sekä pankkien ja pk-yritysten pyöreän pöydän toiminta). B.2. Maksuviivästysongelmien vähentämiseksi toteutettavien toimien tehostaminen Maksuviivästyksestä annetun suosituksen seurannan lisääminen ja uusien ehdotusten ennakoiminen; pk-yritysten rahoitusjohtamiskykyjen parantamiseksi toteutettavien toimien tukeminen, erityisesti tiedon, koulutuksen ja yhtenäisen kassavirran valvontaohjelmiston kehittämisen aloilla. B.3. Erityisten rahoitusvälineiden kehittämisen helpottaminen Erityisten rahoitusvälineiden, etenkin saatavien välityksen ja luottovakuutuksen, kehittämisen edistäminen pk-yritysten hyväksi. B.4. Nopeasti kasvavien pk-yritysten pääomamarkkinoiden kehittäminen (mukaan lukien EASDAO) B.4a Pien- ja käsityöyritysten erityistarpeiden arvioiminen ja keinot niiden täyttämiseen C. PK-YRITYSTEN AUTTAMINEN EUROOPPALAISTAMAAN JA KANSAINVÄLISTÄMÄÄN STRATEGIOITAAN, ERITYISESTI PAREMPIEN TIETOPALVELUJEN AVULLA C.1. Tietopalveluiden kehittäminen (euroneuvontakeskukset "ensimmäisinä palvelupisteinä" (first stop shop)) Yritysten parempi pääsy yhteisöä koskevaan tietoon: "ensimmäisinä palvelupisteinä" toimivien euroneuvontakeskusten verkoston kehittäminen ohjaamalla kukin pyyntö asianomaiselle palvelun tarjoajalle; verkoston rakenteen kehittäminen olemassa olevia arviointimenetelmiä soveltamalla; euroneuvontakeskusten tiedotustehtävän jatkuva ammattimaistaminen mukaan lukien ennakoivat tiedotustoimet, erityisesti yhteisön ohjelmia, sisämarkkinoita, kansainvälistymistä, ympäristökysymyksiä ja yhtenäisvaluutan käyttöönottoa koskevan tiedon saannin helpottaminen; pk-yritysten markkinoita koskevan tiedon saannin helpottaminen. Maksimoidaan kaikentyyppisten pk-yritysten mahdollisuus hyödyntää näitä verkkoja tehokkaasti synergiaa hyväksikäyttämällä; vahvistetaan ja parannetaan näiden verkostojen ja pk-yrityksiä perinteisesti lähimpänä olevien tunnustettujen ammatillisten järjestöjen välistä kumppanuutta. C.2. Pk-yritysten yrityspolitiikan toimien edistäminen Yleiset ja hajautetut edistämiskampanjat yhteistyössä euroneuvontakeskusten verkoston kanssa, Euroopan liiketoimintaviikkojen järjestäminen. C.3. Yhteistyön edistäminen liikeyritysten hakuverkostojen avulla Luottamuksellisen liikekumppaneiden hakuverkoston (BC-Net) ja julkisen liikekumppaneiden hakuverkoston (BRE) laadullinen kehittäminen ja laatustandardin määritteleminen. C.4. Suorien yhteyksien edistäminen yhteistyökumppanuusohjelmien avulla Yrittäjien väliset suorat yhteydet mahdollistavien välineiden (Europartenariat- ja Interpriseohjelmat) jatkuva kehittäminen. C.5. Alihankintakumppanuuksien kehittäminen Kansalliset rajat ylittävän alihankinnan edistämiseen suunnattujen toimien edelleen kehittäminen. C.6. Pk-yritysten uusille markkinoille pääsyn ja kansainvälistymisen edistäminen Innovatiivisten lähestymistapojen kokeileminen erityisesti helpottamalla pk-yritysten pääsyä uusille markkinoille ja pk-yritysten kannustaminen kansainvälistymiseen. D. PK-YRITYSTEN KILPAILUKYVYN PARANTAMINEN SEKÄ TUTKIMUKSEN, INNOVAATION JA KOULUTUKSEN SAANNIN EDISTÄMINEN D.1. Pk-yritysten innovaatiomahdollisuuksien lisääminen Parhaiden käytäntöjen tunnistaminen ja konkreettisten lähestymistapojen kokeileminen kokeiluhankkeiden avulla, erityisesti kasvumahdollisuuksia omaavien yritysten ja uuteen teknologiaan perustuvien yritysten kehittämiseksi. Kokeiluhankkeiden tulosten nopea ja laajamittainen levittäminen esimerkkitapauksiksi onnistuneista liiketoimintakokemuksista. D.2. Johtamistaidon koulutuksen edistäminen Parhaiden käytäntöjen tunnistaminen ja kokeileminen johtamistaidon koulutuksen ja pk-yrityksille räätälöityjen neuvontapalveluiden alalla (pääasiassa kokeiluhankkeiden avulla). D.3. Ympäristön vaatimuksiin mukautuminen D.3a Pk-yritysten neuvontapalveluiden parantaminen E. YRITTÄJYYDEN EDISTÄMINEN JA ERITYISTEN KOHDERYHMIEN TUKEMINEN E.1. Yrityskulttuuri ja yrittäjyys Parhaiden käytäntöjen vaihdon edistäminen ja erityisen dynaamisten yrittäjien nimeämisen tukeminen. E.2. Käsityöläisalojen yritykset, pien- ja mikroyritykset Kokeiluhankkeiden aloittaminen, jotta erityisesti nämä yritykset voisivat sopeutua rakennemuutoksiin, yhdentyä paremmin yhtenäismarkkinoihin ja hyötyä niiden tarjoamista mahdollisuuksista, mukaan lukien standardisoinnin, sertifioinnin, ympäristön ja laatujohtamisen alat. E.3. Kaupan ja jakelualan yritykset Kaupan yritysten yhtenäismarkkinoihin ja rakennemuutoksiin sopeutumisen helpottaminen, erityisesti uusien teknologioiden avulla (COMMERCE 2000); pk-yritysten välisen yhteistyön edistäminen, kokeiluhankkeiden tulosten levittäminen. Kauppaa ja jakelua koskevan vihreän kirjan seuranta. E.4. Naisyrittäjät ja nuoret yrittäjät; vähemmistöryhmiin kuuluvien omistamat yritykset Naisyrittäjien ja nuorten yrittäjien sekä vähemmistöryhmiin kuuluvien omistamien yritysten erityisongelmien tunnistaminen ja innovatiivisten ratkaisujen tukeminen. Samassa yrityksessä työskentelevien aviopuolisoiden aseman parantaminen. YRITYSPOLITIIKAN KEHITTÄMINEN JA PK-YRITYKSIÄ KOSKEVAN TIETÄMYKSEN LISÄÄMINEN Pk-yrityksiä koskevien tilastojen parantaminen lisäämättä yritysten taakkaa; Euroopan pk-yritysten seurantakeskus; tutkimuksia, pk-yritysten yrityspolitiikan toimenpiteitä koskeva tietokanta; nykyisten toimien arvioiminen ja ehdotusten kehittäminen uusiksi yhteisön toimiksi yrityksiä koskettavilla aloilla.